wannaphong/clean_thaiwikipedia huggingface dataset:
# แม่น้ำอามูร์
แม่น้ำอามูร์ หรือ แม่น้ำเฮย์หลง (Even: Тамур (Tamur), Manchu: 25px, Sahaliyan Ula; ; ,) เป็นแม่น้ำที่ยาวเป็นอันดับ 10 ของโลก อยู่ทางตะวันออกเฉียงเหนือของทวีปเอเชีย ต้นน้ำเกิดจากแม่น้ำชิลคาไหลมาบรรจบกับแม่น้ำอาร์กุน ไปลงทะเลทางตอนเหนือสุดของช่องแคบตาตาร์ในประเทศรัสเซีย แม่น้ำมีความยาว 2,824 กม. แควสำคัญได้แก่ แม่น้ำเซยาและแม่น้ำบูเรยาอยู่ทางตอนเหนือ แม่น้ำคูมารา แม่น้ำซุงการี และแม่น้ำอุสซูรีอยู่ทางตอนใต้ แม่น้ำเป็นเส้นเขตแดนระหว่างมณฑลเฮย์หลงเจียงของประเทศจีนกับประเทศรัสเซีย แม่น้ำมีสายพันธุ์ปลาที่ใหญ่ที่สุด คือ คูลากา (Kaluga) มีความยาวได้ถึง 5.6 เมตรC.Michael Hogan. 2012. Amur River. Encyclopedia of Earth. Topic ed. Peter Saundry
# ดิ อะเมซิ่ง สไปเดอร์แมน 2
ดิ อะเมซิ่ง สไปเดอร์แมน 2  หรือบางตลาดเรียกว่า ดิ อะเมซิ่ง สไปเดอร์แมน 2 ผงาดจอมอสุรกายสายฟ้า   เป็นภาพยนตร์ซูเปอร์ฮีโร่ มีต้นฉบับมาจากตัวละครมาร์เวลคอมิกส์ ชื่อ สไปเดอร์แมน เข้าฉายในในสหรัฐอเมริกา วันที่ 2 พฤษภาคม ค.ศ. 2014 ซึ่งเป็นภาคต่อจากดิ อะเมซิ่ง สไปเดอร์แมนในปี ค.ศ. 2012 โดยภาพยนตร์เข้าฉายในระบบ 2 มิติ และ 3 มิติ

เรื่องย่อ
The Amazing Spider-Man 2 ชีวิตของปีเตอร์ ปาร์กเกอร์ (แอนดรูว์ กราฟิลด์) ต้องยุ่งวุ่นวายอยู่กับการปราบคนชั่วในฐานะไอ้แมงมุม และใช้เวลาอยู่กับคนที่เขารัก เกวน สเตซี (เอ็มมา สโตน) แถมวันจบการศึกษาของมัธยมก็มาช้าไม่ทันใจอีก ปีเตอร์ยังไม่ลืมสัญญาที่ให้ไว้แก่พ่อของเกวน นั่นก็คือต้องอยู่ห่างเธอไว้เพื่อไม่ให้เธอมีอันตราย แต่ก็เป็นสัญญาที่ปีเตอร์ไม่อาจรักษาได้

แต่อะไรก็เปลี่ยนไปเมื่ออิเลคโตร (เจมี่ ฟ็อกซ์) ตัวร้ายใหม่ได้ปรากฏกายออกมา และแฮรี่ (เดน เดอฮาน) เพื่อนเก่าได้กลับมาหา รวมถึงการที่ปีเตอร์ได้ค้นพบเบาะแสใหม่เกี่ยวกับอดีตของเขาด้วย

 นักแสดง 
 แอนดรูว์ การ์ฟิลด์ รับบทเป็น ปีเตอร์ ปาร์คเกอร์ / สไปเดอร์แมน
 เอมมา สโตน รับบทเป็น เกวน สเตซี่
 เจมี่ ฟ็อกซ์ รับบทเป็น แม็กซ์ ดิลลอน / อิเลคโตร
 เดน เดอฮาน รับบทเป็น แฮร์รี่ ออสบอร์น / กรีนก็อบลิน
 พอล เกียมัตตี้ รับบทเป็น อเล็กเซ ซิสเตวิช / ไรโน
 ซอลลี่ ฟิลด์ รับบทเป็น เมย์ ปาร์คเกอร์

Soundtrack
ได้ ฟาร์เรลล์ วิลเลียมส์, Hans Zimmer and The Magnificent Six และ Johnny Marr มาร่วมทำ และได้ปล่อยเพลง "It's On Again" ได้ Alicia Keys ร่วมร้องกับ Kendrick Lamar เป็นซิงเกิลเปิดตัวภาพยนตร์
# รัฐติเอร์ราเดลฟูเอโก
ติเอร์ราเดลฟูเอโก  หรือชื่อทางการคือ รัฐติเอร์ราเดลฟูเอโก แอนตาร์กติกา และหมู่เกาะในมหาสมุทรแอตแลนติกใต้  เป็นรัฐในประเทศอาร์เจนตินา ที่แยกออกจากแผ่นดินใหญ่ของอาร์เจนตินา ข้ามช่องแคบมาเจลลัน เมืองหลวงชื่อ อูซัวยา

เดิมทีรัฐนี้มีชนพื้นเมืองอาศัยมาก่อน มากกว่า 12,000 ปีก่อน ถูกค้นพบโดยชาวยุโรปในปี ค.ศ. 1520 โดยเฟอร์ดินานด์ มาเจลลัน อย่างไรก็ตามชนพื้นเมืองยังคงปกครองดินแดนดังกล่าวจนถูกพิชิตในคริสต์ทศวรรษ 1870 จนเป็นผลให้ก่อตั้งดินแดนในปี ค.ศ. 1885 ต่อมาชาวยุโรปได้อพยพมาอยู่อาศัยในช่วงตื่นทอง จนก่อตั้งให้เป็นสถานะรัฐสุดท้ายของอาร์เจนตินา ในปี ค.ศ. 1990
# อูซัวยา
อูซัวยา (,)  เป็นเมืองหลวงของรัฐติเอร์ราเดลฟูเอโก ประเทศอาร์เจนตินา เป็นที่รู้จักในฐานะเมืองที่อยู่ใต้สุดของโลก อูซัวยาตั้งอยู่บนชายฝั่งทางทิศใต้ของเกาะติเอร์ราเดลฟูเอโก มี 1 เทศบาล มีพื้นที่ 9,390 ตร.กม. (3,625 ตร.ไมล์)
# ศัลย์ อิทธิสุขนันท์
ศัลย์ อิทธิสุขนันท์  เกิดเมื่อวันที่ 2 พฤษภาคม พ.ศ. 2517 เป็นพิธีกรชาวไทย

 ประวัติ 
ศัลย์ ศึกษาที่โรงเรียนเทพศิรินทร์รุ่น 31-34(106) เคยทำหน้าที่ลีดเดอร์อยู่พักหนึ่ง สำเร็จการศึกษาระดับปริญญาตรี ที่คณะพาณิชยศาสตร์และการบัญชี มหาวิทยาลัยธรรมศาสตร์ สำเร็จการศึกษาระดับปริญญาโท บริหารธุรกิจมหาบัณฑิต(MBA) คณะพาณิชยศาสตร์และการบัญชี จุฬาลงกรณ์มหาวิทยาลัย

ศัลย์มีชื่อเสียงจากการเป็นวีเจของแชนแนลวี ต่อมาได้ถูกทาบทามให้มาเป็นพิธีกรรายการเกมจารชน ของเวิร์คพอยท์ เอ็นเตอร์เทนเมนท์ จากนั้นทำหน้าที่เป็นพิธีกรรายการอื่น ๆ เช่น ศุกร์กันเถอะเรา, แฟนตาซีมีหาง, เกมแก้จน และรายการของช่องอื่น ๆ ซึ่งเป็นรายการวิจารณ์ภาพยนตร์ และรายการเพื่อสุขภาพ รวมถึงเป็นพิธีกรงานอีเวนต์อีกด้วย

ก่อนหน้านี้ ศัลย์เคยเป็นผู้บริหารธุรกิจร้าน “Chan” หรือ “ชั้นขนมหวาน” ซึ่งร่วมหุ้นกับเพื่อน ๆ ที่ชอบทานขนมหวานไทย ๆ เหมือนกัน ปัจจุบันศัลย์เป็นผู้บริหารร้านขนมหวาน Heaven On EartH Cafe'

 ผลงาน 
 ละครโทรทัศน์ 
 ละครโทรทัศน์/ซิตคอม ปี พ.ศ.  เรื่อง  รับบท  หมายเหตุ2547ผู้หญิงชั้นหนึ่ง โจม (ช่อง 3)2548ระเบิดเถิดเทิงตอน...เจ็บนี้อีกนาน ณรงค์ รับเชิญ (ช่อง 5)2555ภูผาแพรไหม พิธีกรงานประมูลของเก่าของคุณดิเรกรับเชิญ (ช่อง 3)2557มาลีเริงระบำ   พิธีกรในรายการ The Superstar สี่แยกนักฝัน ซีซั่น 2 รอบชิงชนะเลิศรับเชิญ (ช่อง 3)2560เล่ห์ลับสลับร่าง พิธีกรในรายการ Special Night Show รับเชิญ (ช่อง 3)2562 บ่วงนฤมิตพิธีกรในงานประกาศรางวัลรับเชิญ (ช่อง 3)

 พิธีกรในปัจจุบัน 
 M-Cut อดีต ออกอากาศทางช่องช่อง 9 ปัจจุบัน ออกอากาศทางช่องไทยรัฐทีวี คู่กับ เฮนรี่ ทราน ออกอากาศ ทุกวันเสาร์ เวลา 23:30 - 00:00 น.

 พิธีกรในอดีต 
 รายการ I AM SIAM ทางแชนแนล [V] ไทยแลนด์ (วีเจ)
 เกมจารชน ช่อง 5 ร่วมกับ เกียรติศักดิ์ อุดมนาค (ตั้งแต่ 16 มีนาคม พ.ศ. 2541 - 5 มีนาคม พ.ศ. 2543]]), โหน่ง ชะชะช่า (ตั้งแต่ 12 มีนาคม พ.ศ. 2543 - 28 มีนาคม พ.ศ. 2548) , มยุรา เศวตศิลา (ตั้งแต่ 16 มีนาคม พ.ศ. 2541 - 28 กันยายน พ.ศ. 2541,26 ธันวาคม พ.ศ. 2541 - 28 มีนาคม พ.ศ. 2548)
 เก๋าเกม ช่อง 5 คู่กับ ชาญณรงค์ ขันทีท้าว (ติ๊ก กลิ่นสี) ผลิตโดย เทเลไฟว์ (พ.ศ. 2542)
 แฟนพันธุ์แท้ สกูป ช่อง 5 คู่กับ โหน่ง ชะชะช่า (18 สิงหาคม พ.ศ. 2543)
 แฟนตาซีมีหาง ช่อง 5 คู่กับ ไดอาน่า จงจินตนาการ (พ.ศ. 2543)
 เกมแก้จน ช่อง 5 คู่กับ สิเรียม ภักดีดำรงฤทธิ์ (พ.ศ. 2548)
 สตาร์สเตจ ช่อง 3 คู่กับ รินลณี ศรีเพ็ญ
 สโมสรสุขภาพ ช่อง 9 คู่กับ ทวีรัตน์ จิรดิลก
 คาเฟ่ออนเอิร์ท พีพีทีวี
 นัดกันที่แปดครึ่ง ออกอากาศทุกวันหยุดนักขัตฤกษ์ ทางช่อง9 MCOT HD (Number 30) คู่กับ พญ. มณสิญา พงษ์ชมพร 
 รายการ คุยซี้ดข่าว18 ทุกวันจันทร์ - วันศุกร์ เวลา 18:30 - 20:00 น. ทางช่อง JKN18 ร่วมกับ พรหมพร ยูวะเวส, ภัคจีรา วรรณสุทธิ์, รัศมีแข ฟ้าเกื้อล้น, นิภาภรณ์ ฐิติธนการ, ธนากร ชินกูล, กีรติ ศุภดิเรกกุล

 ดีเจ 
 คลื่น 89 ชิลเอฟเอ็ม ทุกวันจันทร์ - ศุกร์ เวลา 11.00 - 14.00 น.
# กูกูตา
กูกูตา  หรือชื่อเต็ม ซานโฮเซเดกูกูตา  เป็นเมืองในประเทศโคลอมเบีย ตั้งอยู่ทางตะวันออกเฉียงเหนือของประเทศ ใกล้เขตแดนประเทศเวเนซุเอลา เป็นเมืองการค้าสำคัญ ถือเป็นเขตปกครองพิเศษ เมืองตั้งอยู่ในเขตชายแดนระหว่างประเทศที่คึกคักที่สุดในอเมริกาใต้ มีถนนเชื่อมต่อกับกรุงโบโกตา กรุงการากัส และเมืองการ์ตาเฮนา มีท่าอากาศยานนานาชาติกามิโล ดาซา

จากการสำรวจประชากรในปี ค.ศ. 2018 มีประชากรราว 777,106 คน มีประชากรมากเป็นอันดับ 6 ของประเทศ
# ซิมโฟนี (แก้ความกำกวม)
ซิมโฟนี หมายถึงรูปแบบในการบรรเลงดนตรี และอาจหมายถึง

 ดนตรี 
 วงซิมโฟนีออร์เคสตรา
 เครื่องดนตรีซิมโฟนี
# กองทัพพันธมิตรประชาธิปไตยแห่งชาติเมียนมา
กองทัพพันธมิตรประชาธิปไตยแห่งชาติเมียนมา  ชื่อเดิมคือ พรรคประชาธิปไตยโกก้าง Fredholm, Michael (1993). Burma: ethnicity and insurgency. Praeger. p. 205. ISBN 978-0-275-94370-7. เป็นกองทัพกบฏของชาวโกก้างทางตะวันออกเฉียงเหนือของพม่าที่ก่อตั้งตั้งแต่ พ.ศ. 2532. กองทัพนี้ได้ตกลงสงบศึกกับรัฐบาลทหารของพม่ามาราว 20 ปีEthnic group in Myanmar said to break cease-fire . Associated Press. August 28, 2009. ยัง เมาเลียงเป็นผู้นำคนปัจจุบัน 

 ภูมิหลัง 
พื้นที่ในบริเวณนี้ถูกควบคุมด้วยขุนศึกต่าง ๆ ตั้งแต่ พ.ศ. 2503South, Ashley (2008). Ethnic politics in Burma: states of conflict. Taylor & Francis. p. 140. ISBN 978-0-203-89519-1. กองทัพนี้จัดตั้งขึ้นเมื่อ 12 มีนาคม พ.ศ. 2532 หลังจากที่ผู้นำในท้องถิ่นของพรรคคอมมิวนิสต์พม่า โพน กยัน ชิน (Phone Kyar Shin) หรือเปง เจียเช็ง (Peng Jia Sheng) ได้แยกตัวออกมาจากพรรคและจัดตั้งกองทัพพันธมิตรประชาธิปไตยแห่งชาติเมียนมาขึ้น โดยร่วมมือกับพี่ชายของเขาคือเปง เจียฟู (Peng Jiafu) ทำให้กลายเป็นกองทัพใหม่ในโกก้างRotberg, Robert (1998). Burma: prospects for a democratic future. Brookings Institution Press. p. 169. มีกำลังพลราว 1,500 ถึง 2,000 คน

กลุ่มกบฏกลุ่มนี้เป็นกลุ่มแรกที่ตกลงเจรจาสันติภาพกับทหารพม่า หลังสงบศึก พื้นที่นี้มีการเติบโตทางเศรษฐกิจซึ่งทั้งทางกองทัพและผู้นำทหารในท้องถิ่นได้แบ่งปันผลประโยชน์ร่วมกัน รวมทั้งเพิ่มการเก็บเกี่ยวฝิ่น ผลิตเฮโรอีนSkidmore, Monique; Wilson, Trevor (2007). Myanmar: the state, community and the environment. ANU E Press. p. 69. และผลิตเมแทมเฟตามีนShanty, Frank; Mishra, Patit Paban (2007). Organized crime: from trafficking to terrorism. ABC-CLIO. p. 70. กองทัพพันธมิตรประชาธิปไตยแห่งชาติเมียนมาควบคุมพื้นที่เพาะปลูกและสามารถควบคุมกลุ่มต่าง ๆ ในพื้นที่ได้อย่างมีประสิทธิภาพ

 เหตุการณ์โกก้าง 
ในเดือนธันวาคม พ.ศ. 2552 กองทัพพันธมิตรประชาธิปไตยแห่งชาติเมียนมาเกี่ยวข้องในความขัดแย้งอย่างรุนแรงกับทหารพม่า ทำให้เกิดการสู้รบกันขึ้นเป็นครั้งแรกนับแต่ลงนามสงบศึกไปเมื่อ 20 ปีก่อนJohnson, Tim (August 29, 2009). China Urges Burma to Bridle Ethnic Militia Uprising at Border. The Washington Post.
# เนแอด
แนแอด  หรือเป็นที่รู้จักว่า Neptune III เป็นดาวบริวารชั้นในสุดของดาวเนปจูนตั้งชื่อตาม Naiads จากตำนานกรีก แนแอดถูกค้นพบในกลางเดือนกันยายน ปี ค.ศ. 1989 จากภาพถ่ายโดยยานวอยเอจเจอร์ 2 เป็นดาวบริวารดวงสุดท้ายที่ค้นพบขณะกำลังเฉียดผ่านดาวเนปจูน ตอนค้นพบมันถูกกำหนดให้ทีชื่อว่า "S/1989 N 6" การค้นพบได้มีการประกาศอย่างเป็นทางการในวันที่ 29 กันยายน ค.ศ. 1989 โดยสมาคมดาราศาสตร์สากล ใช้หนังสือเวียนหมายเลข 4867 แต่ก็มีคนพูดถึงว่า "25 ภาพใช้เวลาถ่ายมากกว่า 11 วัน" ดังนั้น จากวันที่ค้นพบคือช่วงก่อน 18 กันยายน เป็นได้รับชื่อในวันที่ 16 กันยายน ค.ศ. 1991
# พิพิธภัณฑ์สัตว์น้ำซูมิดะ
พิพิธภัณฑ์สัตว์น้ำซูมิดะ  เป็นพิพิธภัณฑ์สัตว์น้ำแห่งหนึ่งในประเทศญี่ปุ่น

พิพิธภัณฑ์สัตว์น้ำซูมิดะ ตั้งชื่อตามแม่น้ำซูมิดะ อันเป็นแม่น้ำสำคัญที่ไหลผ่านกรุงโตเกียว ซึ่งเป็นสถานที่ตั้ง  พิพิธภัณฑ์สัตว์น้ำซูมิดะตั้งอยู่บนชั้นที่ 5 ของหอคอยโตเกียวสกายทรี ซึ่งเป็นหอคอยแห่งใหม่ของกรุงโตเกียว ที่มีความสูงถึง 634 เมตร นับเป็นสิ่งก่อสร้างที่สูงที่สุดในโลกรองมาจากอาคารบุรจญ์เคาะลีฟะฮ์ ซึ่งเป็นอาคารที่สูงที่สุดในโลก ที่ดูไบ 

พิพิธภัณฑ์สัตว์น้ำซูมิดะ เป็นพิพิธภัณฑ์สัตว์น้ำขนาดเล็ก เปิดให้บริการเมื่อวันที่ 22 พฤษภาคม ค.ศ. 2012 พร้อมกับหอคอยโตเกียวสกายทรี เปิดให้บริการทุกวัน ตั้งแต่เวลา 09.00 น. - 21.00 น. อัตราเข้าชม ผู้ใหญ่คนละ 2,000 เยน เด็กคนละ 600-1,500 เยน 

สิ่งที่จัดแสดง
ปลาน้ำจืด และระบบนิเวศของสัตว์น้ำที่พบได้ในแม่น้ำซูมิดะ 
ตู้กระจกแสดงไม้น้ำขนาดใหญ่ ที่จัดตกแต่งในรูปแบบสวนเซนแบบญี่ปุ่น โดย อามาโนะ ทาเกชิ นักตกแต่งตู้ไม้น้ำและนักเลี้ยงปลาชื่อดังระดับโลกชาวญี่ปุ่น
ตู้ปลาทะเลขนาด 100 ลิตร จำนวน 20 ใบ ภายในสัตว์น้ำประเภทต่าง ๆ เช่น ซาลาแมนเดอร์ กุ้งมดแดง กุ้งพยาบาล
ส่วนจัดแสดงแมงกะพรุนในตู้ไครเซล ห้องแลบเพาะเลี้ยงแมงกะพรุน และนิทรรศการถาวรให้ความรู้เกี่ยวกับแมงกะพรุนในด้านต่าง ๆ
ตู้ปลาทะเลขนาดใหญ่ ความจุน้ำ 100,000 ลิตร แสดงปลาตามแนวปะการัง เช่น ปลาผีเสื้อ ปลาสินสมุทร และปลาฉลามหูดำ
ตู้ปลาทะเลที่มีความยาว 5 เมตร จำนวน 4 ตู้ แสดงปลาและสัตว์ทะเลชนิดต่าง ๆ ได้แก่ ตู้ปะการัง ตู้ปลาไหลสวน และตู้กุ้งมังกรขนาดใหญ่ที่อยู่พร้อมกับปลาฉลามหน้าดินขนาดเล็ก
ส่วนจัดแสดงเพนกวิน เป็นตู้กระจกขนาดใหญ่ ด้านบนเปิดโล่ง พื้นตู้ประดับด้วยไฟใต้น้ำที่เปลี่ยนสีได้เพื่อความสวยงาม จำนวนเพนกวินประมาณ 40 ตัว ไม่มีกลิ่นรบกวน 
ส่วนจัดแสดงสิงโตทะเล อยู่ด้านหลังส่วนจัดแสดงเพนกวิน

การเดินทาง
จากย่านอาซากูซะ ขึ้นรถไฟใต้ดินโตเกียว สายโทบุสกายทรี ลงสถานีโตเกียวสกายทรี หรือลงสถานีอาซากูซะแล้วเดินเท้าด้วยระยะเวลาประมาณ 20 นาที ไปตามริมแม่น้ำซูมิดะSUMIDA AQUARIUM, คอลัมน์ Aqua Guide โดย Prayuth Gerabun หน้า 138-143. นิตยสาร Aquarium Biz ฉบับที่ 33 ปีที่ 3: มีนาคม 2013
# รวมพันธุ์นักสู้พิทักษ์จักรวาล
รวมพันธุ์นักสู้พิทักษ์จักรวาล  เป็นภาพยนตร์อเมริกันแนวซูเปอร์ฮีโร ที่ออกฉายในปี ค.ศ. 2014 สร้างจากทีมซูเปอร์ฮีโรที่มีชื่อเดียวกันของหนังสือการ์ตูนมาร์เวลคอมิกส์ อำนวยการสร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ และเป็นภาพยนตร์ลำดับที่สิบในจักรวาลภาพยนตร์มาร์เวล (MCU) กำกับโดย เจมส์ กันน์ ซึ่งเป็นผู้เขียนบทร่วมกับ นิโคล เพิร์ลแมน นักแสดงนำประกอบด้วย คริส แพรตต์, โซอี ซาลแดนา, เดฟ บอทิสตา, วิน ดีเซล และแบรดลีย์ คูเปอร์ เป็นสมาชิกการ์เดียนส์ ร่วมด้วย ลี เพซ, ไมเคิล รูกเกอร์, คาเรน กิลแลน, จีมง อูนซู , จอห์น ซี. ไรลีย์, เกลนน์ โคลส และ เบนิซิโอ เดล โตโร ในภาพยนตร์ ปีเตอร์ ควิลล์รวมตัวกับพันธมิตรต่างดาวที่กำลังหลบหนีหลังจากขโมยวัตถุทรงพลังมา

ตัวละคร
คริส แพร็ตต์ รับบทเป็น ปีเตอร์ ควิลล์/สตาร์-ลอร์ด หัวหน้าทีมของกาเดียนส์ออฟเดอะแกแล็คซี เป็นลูกชายของพ่อซึ่งเป็นมนุษย์ต่างดาวและแม่เป็นมนุษย์
 โซอี ซาลแดนา รับบทเป็น กาโมร่า มนุษย์ต่างดาวที่ธานอสรับเลี้ยงดูเป็นบุตรีบุญธรรม
 เดฟ บาทิสตา รับบทเป็น แดร็กซ์ จอมทำลายล้าง นักรบที่มีความแค้นกับโรแนนที่ฆ่าครอบครัวของเขา
 วิน ดีเซล รับบทเป็น กรู๊ท มนุษย์ต้นไม้ที่เป็นคู่หูกับร็อคเก็ต
 แบรดลีย์ คูเปอร์ รับบทเป็น ร็อคเก็ต แรคคูนที่ผ่านการตัดต่อพันธุกรรมจนมีลักษณะนิสัยเหมือนมนุษย์
 ลี เพซ รับบทเป็น โรแนน ผู้กล่าวโทษ ชนเผ่าครีที่ต้องการนำสิ่งล้ำค่ามอบให้ธานอสเพื่อแลกกับการกำจัดเผ่าแซนดาเรียน
ไมเคิล รูกเกอร์ รับบทเป็น ยอนดู อูดอนต้า ชนเผ่าผิวสีฟ้า หัวหน้ากลุ่มราเวนเจอร์
 คาเรน กิลแลน รับบทเป็น เนบิวลา บุตรบุญธรรมของธานอสเช่นเดียวกับกาโมรา
 จิมอน ฮอนซู รับบทเป็น โกราธ นักล่าในอวกาศชาวครีที่เป็นมิตรกับโรแนน
 จอห์น ซี. ไรล์ลี รับบทเป็น โรมัน เดย์ ทหารเสนารักษ์ของโนวาคอร์ป
 เกลนน์ โคลส รับบทเป็น อิรานี ราเอล ผู้นำกลุ่มโนวาคอร์ป กองกำลังพิทักษ์ดาวซานดาร์
 เบนิซิโอ เดล โทโร่ รับบทเป็น ทานีเลียร์ ทีวาน/เดอะ คอลเลกเตอร์ ผู้เก็บสะสมวัตถุมีค่าจากทั่วจักรวาล
 ฌอน กันน์ รับบทเป็น แคร็กลิน สมาชิกกลุ่มราเวนเจอร์
 จอช โบรลิน รับบทเป็น ธานอส จอมมหาไททันผู้ที่อยู่เบื้องหลังแผนการชั่วร้ายของโรแนน

 การออกฉายและรายได้ 
รวมพันธุ์นักสู้พิทักษ์จักรวาล ออกฉายรอบปฐมทัศน์โลกเมื่อวันที่ 21 กรกฎาคม 2557 ณ ดอลบีเธียเตอร์ ฮอลลีวูด ต่อมาได้เริ่มฉายเป็นการทั่วไปในวันที่ 31 เดือนและปีเดียวกัน ในอังกฤษและอีกหลายประเทศรวมทั้งประเทศไทย วันต่อมาได้เริ่มออกฉายในสหรัฐอเมริกา โดยทำรายได้เปิดตัวช่วงสุดสัปดาห์เดือนสิงหาคมสูงสุด ด้วยรายได้ 94 ล้านดอลลาร์สหรัฐ
# รายพระนามพระมหากษัตริย์ซูลู
หัวหน้าเผ่าแห่งซูลู (ca. 1727–1816)

มงกูนี
มาลานเดลา คาลูซูมานา
ซูลู คานโทม เบลา
กูมีเด คาซูลู
หปุนกา คากูมีเด
มาเกบา กากุมเด (ca. 1667 – ca. 1745), son of Gumede, chief of the Zulu clan from ca. 1727 to ca. 1745
ดาบา, son of Mageba, chief of the Zulu clan from ca. 1745 to 1763
จามา กันดาบา (ca. 1757–1781), son of Ndaba, chief of the Zulu clan from 1763 to 1781
เซนซานโกมา (ca. 1762–1816), son of Jama, chief of the Zulu clan from 1781 to 1816

พระมหากษัตริย์ซูลู (1822–ปัจจุบัน)
พระมหากษัตริย์แห่งราชอาณาจักรซูลู
 พระบรมฉายาลักษณ์ พระนาม เริ่มรัชกาล สิ้นสุดรัชกาล120pxชากาซูลู1816 1828120pxดิงกาเน18281840120pxมพันเด18401872120pxเคตช์วาโย18721879

พระมหากษัตริย์แห่งซูลูแลนด์
 พระบรมฉายาลักษณ์ พระนาม เริ่มรัชกาล สิ้นสุดรัชกาล120pxสมเด็จพระราชาธิบดีเคตช์วาโย คามพันเด18831884120pxสมเด็จพระราชาธิบดีดีนูซูลู คาเคตช์วาโย18841913120pxสมเด็จพระราชาธิบดีโซโลมอน คาดีนูซูลู19131933120pxสมเด็จพระราชาธิบดีไซเปรียน เบกูซูลู คาโซโลมอน19481968120pxสมเด็จพระราชาธิบดีกูดวิลล์ ซเวเลตินี กาเบกูซูลู19682021 สมเด็จพระราชาธิบดีมิซูซูลู ซูลู2021ยังอยู่ในราชสมบัติ

ซ
*
# ชมพูนุช ปิยะภาณี
ชมพูนุช ปิยะภาณี หรือ เจน (เกิด; 4 มิถุนายน พ.ศ. 2525) เป็นอดีตนักแสดงหญิงชาวไทย

 ประวัติ 
ชมพูนุช ปิยะภาณี (ชื่อเล่น เจน) เกิดวันที่ 4 มิถุนายน พ.ศ. 2525 ที่กรุงเทพฯ จบการศึกษาระดับปริญญาตรี มหาวิทยาลัยรามคำแหง คณะมนุษยศาสตร์ สื่อสารมวลชน  สำเร็จการศึกษาระดับปริญญาโทคณะบริหารธุรกิจ เอกบริหารธุรกิจระหว่างประเทศ มหาวิทยาลัยศรีปทุม ด้วยเกรดเฉลี่ย 3 กว่า

เข้าสู่วงการบังเทิงตั้งแต่อายุ 18 ปี ช่วงที่เจนเข้าเรียน ปี 1 ที่มหาวิทยาลัยรังสิต มีคนชวนมาเทสต์งานโฆษณาแล้วก็ได้อยู่ในวงการบังเทิง หลังจากนั้นก็ได้ไปเทสต์ภาพยนตร์ ปอบ หวีด สยอง เมื่อปี 2544 จึงได้รับบทเป็น เกอร์ และก็มีผลงานภาพยนตร์เป็นจำนวนมากเช่น 999-9999 ต่อติดตาย , บุปผาราตรี ส่วนผลงานด้านละครโทรทัศน์ อาทิเช่น วัยระเริง ทางช่อง ไอทีวี, หักเหลี่ยมรัก, ฮอยอันฉันรักเธอ, เล่ห์รตี ฯลฯ

ห่างหายไปจากวงการบันเทิง เธอไปลงทุนทำธุรกิจเสื้อ-ผ้าขายส่งที่แพลตตินั่ม แต่ไม่ประสบความสำเร็จเท่าไหร่ เธอเลยขายกิจการต่อให้คนอื่น แฟนเจนก็เลยชวนไปช่วยทำธุรกิจขายรถยนต์ที่หาดใหญ่ ด้วยระยะทางมันไกลจากกรุงเทพฯ เลยไม่สะดวกที่จะทำงานในวงการบันเทิงต่อ 

ปัจจุบันสมรสกับ ธิติ โกวิทยา ผู้บริหารบริษัท พิธานพาณิชย์ จำกัด ซึ่งคบหากันมานานถึง 5 ปี เมื่อวันที่ 21 กุมภาพันธ์ พ.ศ. 2556 ที่โรงแรมแกรนด์ ไฮแอท เอราวัณ'เจน ชมพูนุช 'จูงมือ'แฟนหนุ่ม'เข้าพิธีวิวาห์ แบบเงียบๆ

ปัจจุบันมีบุตรแล้ว 2 คน คนแรกชื่อ น้องเกรท คนที่สองชื่อ น้องเควสท์

 ผลงาน 
 ละครโทรทัศน์ 
 ผลงานละคร, ซิตคอม, รับเชิญ ของเจน-ชมพูนุช
 พ.ศ.  เรื่อง  รับบทเป็น  เครือข่าย 2545  วัยระเริง  กี้  ไอทีวี กระท่อมแสงเงิน  แพทตี้  ช่อง 3 2546  แรงริษยา     2547  เล่ห์รตี  ปาลิดา  ททบ.5 2548  หักเหลี่ยมรัก  เดือนสว่าง  ช่อง 7 บุญดีผีคุ้ม ตอน บ้านผีปอบ  ผีปอบหญิง  ช่อง 9 โมเดิร์นไนน์ทีวี ฮอยอัน ฉันรักเธอ ตุ๊กวิน  ช่อง 3 โสดสโมสร ตอน ยากยิ่งสิ่งเดียว   ช่อง 3 หัวใจลัดฟ้า  น้ำฝน  ช่อง 3 แม่คุณ...ทูนหัว  โยโกะ  ช่อง 7 จ๊ะเอ๋ เบบี้    ช่อง 3 2549  ยอดชายนายโข่ง  รดา  ช่อง 7 รอยอดีตแห่งรัก  แคนดี้  ททบ.5 ครั้งหนึ่งเมื่อเรารักกัน  แป้ง  ช่อง 3 2550  เหตุเกิดในครอบครัว  แจ๊ด  ช่อง 3 หัวใจศิลา แหวน   ททบ.5 ผู้กองยอดรัก ศรีวัน  ช่อง 3 2552  บ้านนี้มีรัก ตอน คนใช้คนใหม่  ปูลม  ช่อง 9 โมเดิร์นไนน์ทีวี สายลับเดอะซีรีส์ กับ 24 คดีสุดห้ามใจ คดี 05 : สืบก็สืบวะ  น้ำฝน  สวย แสบ ซิ่ง  ธารินี  ช่อง 7 2551 - 2553  มหาชนชาวแฟลต  ตุ๊กตา  ช่อง 3 2549 - 2554  หมู่ 7 เด็ดสะระตี่  ฝ้าย  ช่อง 7 2564  คุณกระบือสื่อรัก    ช่อง 3

ละครเทิดพระเกียรติ 
 พ.ศ.  เรื่อง  รับบทเป็น  2546  เทียนของแม่  รตี 

 ผลงานภาพยนตร์ 
 ปอบ หวีด สยอง (2544) รับบทเป็น เกอร์
 999-9999 ต่อติดตาย (2545) รับบทเป็น ศพนักเรียนบนเสาธง
 บุปผาราตรี (2546) รับบทเป็น หมวย
 มนต์ผีบอก Haunted Graveyard (2547)
 บุปผาราตรี เฟส 2 (2548) รับบทเป็น หมวย
 เหยิน เป๋ เหล่ เซมากูเตะ (2550)

 ภาพยนตร์วีซีดี 
 หน่วยพิฆาตเพื่อนซี้ รับบท วินซ์ (แสดงคู่กับ: สราวุฒิ พุ่มทอง) (2546)

 มิวสิควีดีโอ 
 เพลง " รักตัวเองเหมือนกัน" ของ ไฮเปอร์
 เพลง "ผู้หญิงใจง่าย" ของ แอมไฟน์ 
 เพลง "คมมีด" ของ Sweet Mullet

 ผลงานโฆษณา 
 โฆษณา ไวไวควิก คู่กับเชียร์ ฑิฆัมพร ฤทธิ์ธาอภินันท์

 พิธีกร 
 โทรทัศน์ 
 พ.ศ. 2547 : รายการ Zoning (ผลิตโดย กันตนา) ทุกวันจันทร์ถึงพุธ เวลา 16.30 - 17.00 น. ทางช่อง ITV (กด) ร่วมกับ ตี้-สมเจตน์ เจริญวัฒน์อนันต์ (2547-2549)

 ออนไลน์ 
 พ.ศ. 25 : ทางช่อง YouTube:
# เพนกวินลาย
เพนกวินลาย  เป็นเพนกวินสกุลหนึ่ง ใช้ชื่อสกุลว่า Spheniscus (แปลว่า "รูปลิ่ม") 

เพนกวินในสกุลนี้เป็นเพนกวินขนาดกลาง มีรูปร่างและลักษณะคล้ายคลึงกัน คือ มีลายพาดสีดำตรงหน้าอกบนพื้นลำสีขาว และมีจุดกลมดำเล็ก ๆ บนหน้าท้อง ซึ่งจุดนี้จะมีลักษณะแตกต่างกันออกไปเป็นอัตลักษณ์เฉพาะตัวเหมือนลายนิ้วมือของมนุษย์ ซึ่งจุดนี้อาจเป็นสีชมพู หรือขาวก็ได้ เป็นเพนกวินที่อาศัยอยู่ในเขตอบอุ่นของซีกโลกทางใต้ เช่น อเมริกาใต้, แอฟริกาใต้ หรือหมู่เกาะกาลาปากอส มีพฤติกรรมวางไข่บนพื้นดิน และเจริญเติบโตขึ้นในโพรงดิน

ในบางครั้ง เพนกวินสกุลนี้ยังมีชื่อเรียกอื่น เช่น "เพนกวินแจ็ค-แอส" เนื่องจากมีเสียงร้องเหมือนลา

ปัจจุบัน หลงเหลืออยู่ทั้งหมด 4 ชนิด ได้แก่

Spheniscus magellanicus (เพนกวินแมคเจเลนิก)
Spheniscus humboldti (เพนกวินฮัมโบลด์)
Spheniscus mendiculus (เพนกวินกาลาปากอส)
Spheniscus demersus (เพนกวินแอฟริกัน หรือเพนกวินตีนดำ)

† ที่สูญพันธุ์ไปแล้วตั้งแต่ยุคก่อนประวัติศาสตร์

Spheniscus muizoni (สูญพันธุ์ไปในยุคกลางหรือยุคไมโอซีนตอนหลัง พบในเปรู)
Spheniscus chilensis (สูญพันธุ์ไปในยุคไมโอซีนตอนหลัง หรือต้นยุคไพลโอซีน พบในชายฝั่งแอนดีส)
Spheniscus megaramphus (สูญพันธุ์ไปในยุคไมโอซีนตอนหลัง หรือต้นยุคไพลโอซีน พบในชายฝั่งแอนดีส)
Spheniscus urbinai (สูญพันธุ์ไปในยุคไมโอซีนตอนหลัง หรือต้นยุคไพลโอซีน พบในชายฝั่งแอนดีส)

และในอดีตเคยมีชนิด Spheniscus predemersus รวมอยู่ด้วย แต่ปัจจุบันถูกจัดให้เป็นเพียงชนิดเดียวในสกุล InguzaEllis, Richard (2004). No Turning Back: The Life and Death of Animal Species. New York: Harper Perennial. p. 69. ISBN 0-06-055804-0.
# รายพระนามพระมหากษัตริย์เลโซโท
ราชอาณาจักรเลโซโทเป็นหนึ่งในสามประเทศในทวีปแอฟริกาที่มีพระมหากษัตริย์เป็นประมุข (อีก 2 ประเทศ คือ ราชอาณาจักรโมร็อกโก และราชอาณาจักรสวาซิแลนด์) เดิมประเทศเลโซโทมีชื่อว่า บาซูทู (Basutho) ก่อตั้งขึ้นเมื่อ ค.ศ.1818 โดยมีสมเด็จพระราชาธิบดีโมโชโชที่ 1 เป็นผู้ปกครอง ต่อมา ชนเผ่าซูลู และคนผิวขาวเข้าไปตั้งหลักแหล่งในประเทศ และถูกแอฟริกาใต้รุกราน ประเทศบาซูทูขอรับความคุ้มครองจากรัฐบาลสหราชอาณาจักร และมีฐานะเป็นรัฐในปกครองของสหราชอาณาจักร (British protectorate of Basutholand) ตั้งแต่ปี ค.ศ. 1868 ต่อมาเมื่อวันที่ 4 ตุลาคม ค.ศ.1966 ได้ประกาศเอกราชและเปลี่ยนชื่อประเทศเป็นเลโซโท 
พระมหากษัตริย์เลโซโท (1822–1913)
ราชวงศ์โบโกโมเทลี
 พระรูป พระนาม เริ่มรัชกาล สิ้นสุดรัชกาล120px โมโชโชที่ 1 182211 มีนาคม 1870120pxเลตซีที่ 1 11 มีนาคม 187020 พฤศจิกายน 1891120pxเลโรโทลีที่ 120 พฤศจิกายน 189119 สิงหาคม 1905120pxเลตซีที่ 219 สิงหาคม 190528 มกราคม 1913

ผู้สำเร็จราชการเลโซโท (1913–1960)
 พระรูป พระนาม เริ่มรัชกาล สิ้นสุดรัชกาล120pxนาธาเนียล กริฟฟิ เลโทโรลิ  11 เมษายน 1913กรกฎาคม 1939120pxไซมอน ซีโซ กริฟฟี 3 สิงหาคม 1939 26 ธันวาคม 1940120pxมานเซโบ อามีเลีย กาซาบา19411960

พระมหากษัตริย์เลโซโท (1960–)
ราชวงศ์โมเชช
 พระรูป พระนาม เริ่มรัชกาล สิ้นสุดรัชกาล120px โมโชโชที่ 2 19601990120pxเลตซีที่ 3 1990 1995120px โมโชโชที่ 219951996120pxเลตซีที่ 3 1996
# มงส์
มงส์  เป็นเมืองและเทศบาลในประเทศเบลเยียม เป็นเมืองหลวงของจังหวัดแอโน มีประชากรประมาณ 95,000 คน และมีประชากรบริเวณปริมณฑลประมาณ 257,000 คน ตั้งอยู่ทางตะวันตกเฉียงใต้ของกรุงบรัสเซลส์ประมาณ 60 กิโลเมตร ทางตะวันออกเฉียงเหนือของกรุงปารีสประมาณ 240 กิโลเมตร ทางตะวันออกของลีลประมาณ 75 กิโลเมตร และทางตะวันตกของอาเคินประมาณ 180 กิโลเมตร มงส์ตั้งอยู่ที่จุดตัดระหว่างทางหลวงยุโรป E19 (อัมสเตอร์ดัม-แอนต์เวิร์ป-บรัสเซลส์-ปารีส) กับทางหลวงยุโรป E42 (ลีล-ชาร์เลอรัว-ลีแยฌ-แฟรงก์เฟิร์ต)

ในยุค 1860 หลังจากที่เบลเยียมได้รับเอกราชระยะหนึ่ง เมืองต่าง ๆ รวมทั้งมงส์ได้รับการรื้อฟื้น มีการสร้างถนนขนาดใหญ่และโครงการสร้างเมืองอื่นๆ การปฏิวัติอุตสาหกรรมและเหมืองถ่านหินทำให้มงส์กลายเป็นศูนย์กลางของอุตสาหกรรมหนักและเป็นกระดูกสันหลังอุตสาหกรรมของแคว้นวอลลูน อย่างไรก็ตาม ในช่วงสงครามโลกครั้งที่สอง มงส์ซึ่งเป็นเมืองอุตสาหกรรมสำคัญได้ถูกทิ้งระเบิดและเกิดการสู้รบระหว่างกองกำลังจากอเมริกากับกองกำลังเยอรมนี หลังจากสงครามอุตสาหกรรมส่วนใหญ่ก็เสื่อมถอยลง ปัจจุบันมงส์เป็นเมืองมหาวิทยาลัยและศูนย์กลางการค้า และด้วยประวัติศาสตร์ มรดกทางวัฒนธรรมและสถาปัตยกรรม ทำให้มงส์ได้รับเลือกเป็นเมืองหลวงทางวัฒนธรรมของยุโรปประจำปี ค.ศ. 2015

 เมืองคู่แฝด 
มงส์ได้สถาปนาความสัมพันธ์เมืองพี่น้องและเมืองแฝดกับเมืองต่าง ๆ ดังนี้
 : แวน ตั้งแต่ ค.ศ. 1952
 : บรีแยร์ ตั้งแต่ ค.ศ. 1962
 : ตัวซี ตั้งแต่ ค.ศ. 1963
 : เซฟตัน ตั้งแต่ ค.ศ. 1984
 : ฉางชา ตั้งแต่ ค.ศ. 1998
 : ลิตเทิลร็อก ตั้งแต่ ค.ศ. 1999

 แหล่งข้อมูลอื่น 

 เว็บไซต์อย่างเป็นทางการของมงส์
# ลีลาวุฒิ หัตถกิจโกศล
ลีลาวุฒิ หัตถกิจโกศล (ชื่อเล่น : เอเอ)  เป็นนักร้อง นักแสดงชาวไทย เกิดเมื่อวันที่ 21 ธันวาคม พ.ศ. 2528 เข้าวงการบันเทิงจากการเป็นนักร้องร่วมกับสมาชิกอีก 3 คน ชื่อ วงโอโซน การศึกษา รร. ผดุงศิษย์พิทยา

 ผลงาน 

 ละครโทรทัศน์ 
ปี 2538 คือหัตถาครองพิภพ
ปี 2538 เรือนแพ
ปี 2540 อำนาจ
ปี 2542 รอวันฉันมีเธอ

ภาพยนตร์
ปี 2539 เสียดาย 2

 อัลบั้ม 
โอโซน (2547)
# ยายา ซูมาโฮโร
ยายา อัลฟา ซูมาโฮโร  เกิดเมื่อวันที่ 28 กันยายน ค.ศ. 1989 เป็นนักฟุตบอลชาวโกตดิวัวร์ ยาย่าเคยเล่นให้กับเกนต์ สโมสรชั้นนำของเบลเยี่ยม และโด่งดังที่สุดเมื่อครั้งเล่นให้เมืองทอง ยูไนเต็ดระหว่างปี 2007 จนถึงปี 2011

เกียรติประวัติ

เมืองทอง ยูไนเต็ด
ไทยลีกดิวิชั่น 1: 2008
ไทยพรีเมียร์ลีก: 2009
# สมเด็จพระราชินีนาถอูลริกาแห่งสวีเดน
สมเด็จพระราชินีอูลริกาแห่งสวีเดน (23 มกราคม 1688 – 24 พฤศจิกายน 1741) เป็นสมเด็จพระราชินีนาถแห่งสวีเดน ที่ปกครองสวีเดนระหว่าง 5 ธันวาคม ค.ศ. 1718 ถึง 29 กุมภาพันธ์ ค.ศ. 1720 พระนางเป็นพระราชธิดาของพระเจ้าคาร์ลที่ 11 และ สมเด็จพระราชินีอัลริกา เอเลอโนรา พระนางปกครองสวีเดนต่อจากพระเจ้าคาร์ลที่ 12 พระเชษฐาของพระนาง และพระนางก็สละราชสมบัติให้พระเจ้าเฟรดริกที่ 1 พระราชสวามี และปกครองสวีเดนในฐานะสมเด็จพระราชินี
# สมเด็จพระราชินีนาถอิซาเบลที่ 2 แห่งสเปน
สมเด็จพระราชินีนาถอิซาเบลที่ 2 แห่งสเปน (10 ตุลาคม 1830 - 10 เมษายน 1904) เป็นสมเด็จพระราชินีนาถพระองค์เดียวของสเปน พระนางเป็นพระราชธิดาในพระเจ้าเฟร์นันโด และสมเด็จพระราชินีมารีอา คริสตีนา พระนางทรงปกครองสเปนต่อจากพระเจ้าเฟร์นันโดที่ 7 พระราชบิดา หลังจากนั้นพระนางก็ทรงถูกถอดจากราชสมบัติในการปฏิวัติอันรุ่งโรจน์เมื่อปี ค.ศ. 1868 และทรงสละราชบัลลังก์ให้พระเจ้าอามาเดโอที่ 1 จากราชวงศ์ซาวอย อย่างเป็นทางการในปี 1870Mrs. Wm. Pitt Byrne, Cosas De España, Illustrative of Spain and the Spaniards as they are, Volume II, Page 7, Alexander Strahan, Publisher, London and New York, 1866.

พระราชสมภพและผู้สำเร็จราชการ
สมเด็จพระราชินีนาถอิซาเบลที่ 2 เสด็จพระราชสมภพ ณ กรุงมาดริด ในปี 1830 เป็นพระราชธิดาพระองค์โตในพระเจ้าเฟร์นันโดที่ 7 แห่งสเปน กับสมเด็จพระราชินีมารีอา คริสตีนา พระมเหสีพระองค์ที่สี สมเด็จพระราชินีมารีอา คริสตีนา ทรงเป็นผู้สำเร็จราชการแผ่นดินเมื่อวันที่ 29 กันยายน 1833 เมื่อสมเด็จพระราชินีนาถอิซาเบลที่ 2 พระราชธิดาของพระองค์ที่มีพระชนมายุเพียง 3 พรรษา ทรงได้รับการประกาศให้เป็นสมเด็จพระราชินีนาถภายหลังการสวรรคตของพระเจ้าเฟร์นันโดที่ 7

สมเด็จพระราชินีนาถอิซาเบลที่ 2 ได้ครองราชบัลลังก์เพราะพระเจ้าเฟร์นันโดที่ 7 เป็นผู้ชักนำให้เกิดกอร์เตสเฆเนราเลส ซึ่งจะช่วยปกป้องพระองค์จากกฎหมายแซลิก และทำให้บูร์บงเป็นที่รู้จักในคริสต์ศตวรรษที่ 18 และยังมีการแก้ไขกฎหมายเก่าของสเปนอย่างต่อเนื่อง ทำให้เกิดผู้อ้างสิทธิ์ในราชบัลลังก์ครั้งแรกซึ่งก็คือพระอนุชาของพระเจ้าเฟร์นันโดที่ 7 เจ้าชายการ์โลส เคานต์แห่งโมลีนา เจ็ดปีระหว่างการต่อสู้ของชนกลุ่มน้อย สมเด็จพระราชินีนาถอิซาเบลที่ 2 แห่งสเปน กับเจ้าชายการ์โลส เคานต์แห่งโมลินาและเหล่าผู้สนับสนุนในชื่อการ์ลิสต์ พยายามทำสงครามกันอย่างต่อเนื่องจนเกิดเป็นสงครามการ์ลิสต์ ในคริสต์ศตวรรษที่ 19
thumb|center|600px|การเฉลิมฉลองงานเลี้ยงของสมเด็จพระราชินีอิซาเบลลาที่ 2 แห่งสเปนที่ไซง่อนเมื่อวันที่ 17 มกราคม พ.ศ. 2406